Valens advokat etter løslatelsen: – Brukte lekevåpen
Den folkekjære komikeren ble pågrepet etter at han ble observert med en pistol i området Aker Brygge lørdag. Valen har tilbrakt natten i arresten, men ble løslatt søndag etter flere timer i avhør. Advokat Ida Andenæs ved Eldens kontor, som representerer Valen, sier til VG at komikeren skal ha båret på et lekevåpen. – Det er blitt spilt inn en sketsj på fredag, og i den anledning har han benyttet seg av et lekevåpen, sier Andenæs til VG. Valen skrev selv på Facebook for to dager siden at han var i full gang med å spille inn noen sketsjer. Sett? Valen selger luksushuset i Hollywood Politiet har kontroll på en mann som ble observert med en pistol i omr Aker brygge. Har ikke vært noe trusselsituasjon i forkant — Politiet i Oslo OPS (@oslopolitiops)17.09.16, 10:17 Jourhavende politijurist Line Borgen ønsker ikke gå i detalj på hvilken informasjon som er fremkommet under avhøret. Advokat John Christian Elden bekrefter løslatelsen, og sier våpenet Valen bar var plombert og umulig å bruke. – Han er avhørt og løslatt. Løslatelsen er ganske åpenbar, da man ikke fengsler folk i Norge selv om man mistenker at de har hatt lekevåpen i hånden på en benk. Ut over det er det lite å kommentere, sier Valens forsvarer, advokat John Christian Elden til NTB. Mer om Valen: Ble angrepet av knivdesperadoKristian Valen ble i februar pågrepet og siktet etter trusler mot politiet, etter at han hadde lovet 10.000 kroner på Facebook, til de som hadde opplysninger om politibetjenter som var hjemme i hans leilighet. Denne saken skal opp i Oslo tingrett nå i september. Da er det John Christian Elden som skal være Valens forsvarer. – Han er siktet for å ha vært i besittelse av et lekevåpen på offentlig sted (paragraf 189 d), da dette ifølge politiet var egnet til forveksling med ekte våpen. Han risikerer å få en bot for dette. Han skal i avhør og løslates så langt jeg er fortalt av politijuristen. Han ble pågrepet i sin egen leilighet. Foreløpig kan jeg ikke kommentere dette ytterligere, ut over at Valen mener politiet overdriver hver gang han gjør noe, skrev Elden i en tekstmelding til VG.
Komikeren ble satt i arresten lørdag for ulovlig bevæpning på offentlig sted. Valen hevder på sin side at de spilte inn en sketsj.